text:
 15.9.2020
 BG
 Официален вестник на Европейския съюз
 L 301/4
 РЕГЛАМЕНТ ЗА ИЗПЪЛНЕНИЕ (ЕС) 2020/1280 НА КОМИСИЯТА
 от 14 септември 2020 година
 за неподновяване на одобрението на активното вещество беналаксил в съответствие с Регламент (ЕО) No 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) No 540/2011 на Комисията
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 20, параграф 1 и член 78, параграф 2 от него,
 като има предвид, че:
 (1)
 С Директива 2004/58/ЕО на Комисията (2) беналаксилът бе включен като активно вещество в приложение I към Директива 91/414/ЕИО на Съвета (3).
 (2)
 Активните вещества, включени в приложение I към Директива 91/414/ЕИО, се смятат за одобрени съгласно Регламент (ЕО) No 1107/2009 и са посочени в част А от приложението към Регламент за изпълнение (ЕС) No 540/2011 на Комисията (4).
 (3)
 Срокът на одобрението на активното вещество беналаксил, определен в част А от приложението към Регламент за изпълнение (ЕС) No 540/2011, изтича на 31 юли 2021 г.
 (4)
 В съответствие с член 1 от Регламент за изпълнение (ЕС) No 844/2012 на Комисията (5) в предвидения в същия член срок бе подадено заявление за подновяване на одобрението на активното вещество беналаксил.
 (5)
 Заявителят представи допълнителните досиета, изисквани съгласно член 6 от Регламент за изпълнение (ЕС) No 844/2012. Според докладващата държава членка заявлението е пълно.
 (6)
 Докладващата държава членка изготви доклад за оценка във връзка с подновяването, като се консултира със съдокладващата държава членка, и на 12 октомври 2016 г. го представи на Европейския орган по безопасност на храните („Органa“) и на Комисията.
 (7)
 Органът направи обществено достъпно допълнителното обобщено досие. Той освен това изпрати доклада за оценка във връзка с подновяването до заявителя и до държавите членки за коментар и започна обществена консултация по него. Органът препрати получените коментари на Комисията.
 (8)
 На 19 декември 2019 г. Органът предаде на Комисията заключението си (6) за това дали може да се очаква беналаксилът да отговаря на критериите за одобряване, предвидени в член 4 от Регламент (ЕО) No 1107/2009.
 (9)
 В заключението си Органът определи редица поводи за опасение. По-специално не може да се изключи възможността за замърсяване на подпочвените води със съответните метаболити. Освен това, като проблемна област бе определен дългосрочният риск от вторично отравяне с беналаксил за птиците и за хранещите се със земни червеи птици. Бяха установени и опасения във връзка с дългосрочния риск за нецелевите членестоноги при всички представителни видове употреба. И накрая, наред с това, след като Органът поиска допълнителна информация, за да оцени потенциала на веществото беналаксил да нарушава функциите на ендокринната система, заявителят потвърди, че няма да бъдат извършени или представени допълнителни изследвания. Следователно не може да се заключи, че


text:
веществото няма свойства, нарушаващи функциите на ендокринната система.
 (10)
 Комисията прикани заявителя да представи своите коментари относно заключението на Органа. Освен това в съответствие с член 14, параграф 1, трета алинея от Регламент за изпълнение (ЕС) No 844/2012 Комисията прикани заявителя да представи коментари по доклада във връзка с подновяването на одобрението. Заявителят представи своите коментари, които бяха разгледани внимателно.
 (11)
 Независимо от изложените от заявителя аргументи обаче не бе възможно да бъдат отхвърлени опасенията по отношение на активното вещество.
 (12)
 Вследствие на това по отношение на един или повече представителни видове употреба на най-малко един продукт за растителна защита не беше установено, че посочените в член 4 от Регламент (ЕО) No 1107/2009 критерии за одобрение са изпълнени. Затова в съответствие с член 20, параграф 1, буква б) от посочения регламент е целесъобразно одобрението на активното вещество беналаксил да не бъде подновено.
 (13)
 Поради това Регламент за изпълнение (ЕС) No 540/2011 следва да бъде съответно изменен.
 (14)
 На държавите членки следва да се предостави достатъчно време да отнемат разрешенията за продукти за растителна защита, съдържащи беналаксил.
 (15)
 За продуктите за растителна защита, съдържащи беналаксил, за които държавите членки предоставят гратисен период в съответствие с член 46 от Регламент (ЕО) No 1107/2009, този период не трябва да надвишава 12 месеца след влизането в сила на настоящия регламент.
 (16)
 С Регламент за изпълнение (ЕС) 2020/869 на Комисията (7) срокът на одобрението на беналаксил бе удължен до 31 юли 2021 г., за да се даде възможност процедурата по подновяването да приключи, преди срокът на одобрението на посоченото вещество да изтече. Тъй като обаче решението за неподновяване на одобрението се взема, преди да изтече удълженият срок, настоящият регламент следва да започне да се прилага възможно най-скоро.
 (17)
 Настоящият регламент не възпрепятства подаването на ново заявление за одобрение на беналаксил в съответствие с член 7 от Регламент (ЕО) No 1107/2009.
 (18)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Неподновяване на одобрението на активното вещество
 Одобрението на активното вещество беналаксил не се подновява.
 Член 2
 Изменение на Регламент за изпълнение (ЕС) No 540/2011
 В част А от приложението към Регламент за изпълнение (ЕС) No 540/2011 ред No 84 относно беналаксил се заличава.
 Член 3
 Преходни мерки
 Държавите членки отнемат разрешенията за продукти за растителна защита, съдържащи беналаксил като активно вещество, не по-късно от 5 април 2021 г.
 Член 4
 Гратисен период
 Всеки гратисен период, предоставен от държавите членки в съответствие с член 46 от Регламент (ЕО) No 1107/2009, изтича най-късно на 5 октомври 2021 г.
 Член 5
 Влизане в сила
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 14 септември 2020 година.
 За Комисията
 Председател
 Ursula VON DER LEYEN
 (1) ОВ L 309, 24.11.2009 г., стр. 1.
 (2) Директива 2004/58/ЕО на Комисията от 23 април 2004 г. за изменение

type: legislation

jurisdiction: EU


text:
на Директива 91/414/ЕИО на Съвета за включването на алфациперметрин, беналаксил, бромоксинил, десмедифам, йоксинил и фенмедифам като активни вещества (ОВ L 120, 24.4.2004 г., стр. 26).
 (3) Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).
 (4) Регламент за изпълнение (ЕС) No 540/2011 на Комисията от 25 май 2011 г. за прилагане на Регламент (ЕО) No 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).
 (5) Регламент за изпълнение (ЕС) No 844/2012 на Комисията от 18 септември 2012 г. за определяне на разпоредбите, необходими за изпълнението на процедурата по подновяване по отношение на активните вещества в съответствие с Регламент (ЕО) No 1107/2009 на Европейския парламент и на Съвета относно пускането на пазара на продукти за растителна защита (ОВ L 252, 19.9.2012 г., стр. 26).
 (6) ЕОБХ (Европейски орган за безопасност на храните). 2019 г. Conclusion on the peer review of the pesticide risk assessment of the active substance benalaxyl („Заключение относно партньорската проверка на оценката на риска от употребата на активното вещество беналаксил като пестицид“). EFSA Journal (Бюлетин на ЕОБХ) 2020;18(1):5985, 41 стр. doi:10.2903/j.efsa.2020.5985.
 (7) Регламент за изпълнение (ЕС) 2020/869 на Комисията от 24 юни 2020 г. за изменение на Регламент за изпълнение (ЕС) No 540/2011 по отношение на удължаването на срока на одобренията на активните вещества бефлубутамид, беналаксил, бентиаваликарб, бифеназат, боскалид, бромоксинил, каптан, циазофамид, диметоморф, етефон, етоксазол, фамоксадон, фенамифос, флумиоксазин, флуоксастробин, фолпет, форметанат, метрибузин, милбемектин, Paecilomyces lilacinus, щам 251, фенмедифам, фосмет, пиримифос-метил, пропамокарб, протиоконазол и S-метолахлор (ОВ L 201, 25.6.2020 г., стр. 7).


text:
 РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 16.7.2018 година
 за изменение на Регламент за изпълнение (ЕС) 2017/1152 с цел изясняване и опростяване на корелационната процедура и адаптирането ѝ към промените в Регламент (ЕС) 2017/1151
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 Регламент (ЕС) No 510/2011 на Европейския парламент и на Съвета за определяне на стандарти за емисиите от нови леки търговски превозни средства като част от цялостния подход на Съюза за намаляване на емисиите на CO2 от лекотоварните превозни средства
 1
 , и по-специално член 13, параграф 6, трета алинея от него,
 като има предвид, че:
 (1)Въз основа на опита, придобит от прилагането на Регламент (ЕС) 2017/1151 на Комисията
 2
 и Регламент за изпълнение (ЕС) 2017/1152 на Комисията
 3
 , беше установено, че някои елементи на втория регламент следва да бъдат изменени.
 (2)Необходимо е да се допълни съществуващият метод за определяне на крайните точки на интерполационната линия, използвана за изчисляване на стойността на емисиите на CO2 на конкретно превозно средство на базата на NEDC. Тези крайни точки, които представляват изпитвателното превозно средство с най-високите стойности на емисиите на CO2 и изпитвателното превозно средство с най-ниските стойности, следва да бъдат определени така, че разликата между двете изпитвателни превозни средства — с високите и с ниските емисии — да е равна или по-голяма от 5 g CO2/km.
 (3)С цел да се избегне определянето на стойностите на емисиите на CO2 на конкретни превозни средства да се извършва на базата на интерполационни линии, които не осигуряват минималната разлика, е целесъобразно настоящото изменение да влезе в сила без да се отлага.
 (4)Когато за целите на одобряването на типа съгласно Регламент (ЕС) 2017/1151, се използват фамилии с матрица на съпротивленията при движение, изчислението на стойността на емисиите на CO2 на базата на NEDC за конкретно превозно средство, принадлежащо към такава фамилия, следва да се опрости, като коефициентите за изчислението на стойността на CO2 на базата на NEDC се получат от коефициентите за съпротивлението при движение за конкретното превозно средство, както са определени в Регламент (ЕС) 2017/1151.
 (5)По отношение на некомплектуваните превозни средства от категория N1, за целите на определянето на коефициентите на съпротивлението при движение, използвани като входни данни в корелационния инструмент, следва да се вземе предвид изменението на приложение XII към Регламент (ЕС) 2017/1151.
 (6)С цел да се осигури солиден корелационен резултат е целесъобразно във входните данни за корелационния инструмент да се включи броят на цилиндрите.
 (7)Следва също така да бъде използвана възможността да се коригират някои редакционни грешки, допуснати в текста.
 (8)Мерките, предвидени в настоящия регламент, са в съответствие със становището на Комитета по изменението на климата,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент за изпълнение (ЕС) 2017/1152 се изменя в съответствие с приложението към настоящия регламент.
 Член 2
 Настоящият регламент влиза в сила на седмия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 16.7.2018 година.
 За Комисията


text:
Председател
 Jean-Claude JUNCKER
 (1)
 ОВ L 140, 5.6.2009 г., стр. 1.
 (2)
 Регламент (ЕС) 2017/1151 на Комисията от 1 юни 2017 г. за допълване на Регламент (ЕО) No 715/2007 на Европейския парламент и на Съвета за типово одобрение на моторни превозни средства по отношение на емисиите от леки превозни средства за превоз на пътници и товари (Евро 5 и Евро 6) и за достъпа до информация за ремонт и техническо обслужване на превозни средства, за изменение на Директива (ЕО) 2007/46/ЕО на Европейския парламент и на Съвета, Регламент (ЕО) No 692/2008, Регламент (ЕС) No 1230/2012 и за отмяна на Регламент (ЕО) No 692/2008 на Комисията (ОВ L 175, 7.7.2017 г., стр. 1).
 (3)
 Регламент за изпълнение (ЕС) 2017/1152 на Комисията за установяване на методика за определяне на корелационните параметри, необходими за отразяване на изменението на регламентираната изпитвателна процедура по отношение на леки търговски превозни средства (ОВ L 175, 7.7.2017 г., стр. 644).
 ---documentbreak---
 ПРИЛОЖЕНИЕ
 Приложение I се изменя, както следва:
 (1)точка 2.3.8.1 се заменя със следното:
 „2.3.8.1. В случай, че съпротивленията при движение на базата на WLTP се определят в съответствие с точки 1—4 и 6 от подприложение 4 към приложение XXI към Регламент (ЕС) 2017/1151
 Коефициентите на съпротивление при движение на базата на NEDC за комплектувани превозни средства от категория N1 се изчисляват в съответствие с формулите, посочени в точка 2.3.8.1.1. (за превозно средство H) и в точка 2.3.8.1.2. (за превозно средство L) и в съответствие с букви а) и б) по-долу.
 Освен ако е посочено друго, формулите се прилагат както в случаите на симулации, така и в случаите на физически изпитвания.
 Органът по одобряване на типа или, когато е приложимо, техническата служба проверяват дали лабораторията с аеродинамична тръба, посочена в точка 3.2.3.2.2.3 от подприложение 7 към приложение XXI към Регламент (ЕС) No 2017/1151, притежава квалификация за точно определяне на стойностите ∆(C_d×A_f). Ако лабораторията с аеродинамична тръба не притежава такава квалификация, за всички превозни средства от фамилията се прилага най-високата стойност на въздушното съпротивление.
 а)Стойностите на коефициентите и на масата при изпитване за съпротивленията при движение на базата на WLTP, посочени в тези формули, са тези от превозните средства H и L, както са определени за интерполационната фамилия съгласно Регламент (ЕС) 2017/1151.
 б)Независимо от разпоредбите на буква а), когато необходимата за цикъла енергия за превозно средство H и/или L по WLTP, определена в съответствие с точка 5 от подприложение 7 към приложение XXI към Регламент (ЕС) 2017/1151, не се получава най-голямата или съответно най-малката необходима за цикъла енергия за превозно средство H и/или L по NEDC, коефициентите на съпротивлението при движение се определят в съответствие с една от следните подточки:
 i) на базата на конкретното превозно средство от интерполационната фамилия с най-голямата или съответно с най-малката необходима енергия за цикъла NEDC;
 ii)на базата на комбинация от най-високите или съответно от най-ниските стойности на всяка от съответните характеристики на съпротивлението при движение, т.е. въздушно съпротивление, съпротивление при търкаляне и маса, взети от някое конкретно превозно средство от интерполационната фамилия.
 Изборът на процедурата, определена в подточки i) или ii), се извършва от


text:
производителя.
 Буква б) се прилага за нови одобрения на типа по отношение на емисиите, предоставени от 1 януари 2019 г. нататък, или от по-ранна дата по искане на производителя.“;
 (2)в точка 2.3.8.1.1., като първа алинея се добавя следното:
 „В случаите, в които тази изчислителна процедура се използва за конкретно превозно средство в съответствие с точка 4.2.1.4.2., за конкретното превозно средство по NEDC се използват съответстващите му съпротивления и маса при изпитване по WLTP с отстранено въздействие от незадължителното оборудване.“
 (3)в точка 2.3.8.1.1., буква в) последната алинея се заменя със следното:
 където величината F*2w,H е коефициентът на съпротивление при движение F2, определен за изпитването по процедура WLTP на превозно средство H, но при отстранен ефект от всички незадължителни съоръжения.“;
 (4)в точка 2.3.8.1.2., буква в) последната алинея се заменя със следното:
 където F*2w,L е коефициентът на съпротивление при движение F2, определен за изпитването по процедурата WLTP на превозно средство L, но при отстранен ефект от всички незадължителни съоръжения.“
 (5)в точка 2.3.8.2.1. буква б) се заменя със следното:
 „б)
 Коефициенти на съпротивлението при движение на базата на процедура NEDC, когато не се използват таблични стойности на базата на NEDC
 В случай на превозни средства с технически допустима максимална маса с товар, по-голяма или равна на 3000 kg, възможно е коефициентите на съпротивлението при движение на базата на NEDC, по искане на производителя да бъдат определяни в съответствие с точка 2.3.8.1.“;
 (6)точка 2.3.8.2.2. се заменя със следното:
 „2.3.8.2.2.
 Определяне на съпротивлението при движение на некомплектувани превозни средства N1 в съответствие с точка 2.2 от приложение XII към Регламент (ЕС) 2017/1151
 В случая на некомплектувано превозно средство N1, при който съпротивленията при движение на представителното превозно средство са били определени в съответствие с точка 5.2 от приложение XII и точка 5.1 от подприложение 4 към приложение XXI към Регламент (ЕС) 2017/1151, съпротивлението при движение на базата на NEDC, което следва да се използва като входна величина при симулациите с корелационния инструмент, се определя, както следва:
 където:
 , ,
 са коефициентите на съпротивление при движение на базата на NEDC на представителното превозно средство;
 ,
 са коефициентите на базата на NEDC за динамометричния стенд за представителното превозно средство, определени в съответствие с таблица 3 от приложение 4а към Правило No 83 на ИКЕ на ООН;
 AW,L/H, BW,L/H, CW,L/H
 са коефициентите за динамометричния стенд, отнасящи се за превозното средство, използвано за подготовката на динамометричния стенд в съответствие с точки 7 и 8 от подприложение 4 към приложение XXI към Регламент (ЕС) 2017/1151
 В случай на физическо изпитване на превозно средство изпитването трябва да се извърши с използване на коефициентите на базата на NEDC за динамометричен стенд за превозно средство R, определени в съответствие с таблица 3 от приложение 4а към Правило No 83 на ИКЕ на ООН.“;
 (7)добавя се следната точка 2.3.8.3.а).:
 „2.3.8.3.a). Разширения на одобрения за емисии, предоставени по силата на Регламент (ЕС) 2017/1151
 В случаите, в които одобрение на емисиите, предоставено по силата на Регламент (ЕС) 2017/1151, се разширява поради добавянето на нови превозни средства към интерполационната фамилия за CO2, с емисии на CO2 по NEDC


text:
по-високи от тези на превозно средство H или по-ниски от тези на превозно средство L, за целите на корелацията се прилага следното:
 а) Когато разликата между превозно средство H и превозно средство L по NEDC от интерполационната фамилия е равна или по-голяма от 5 g CO2/km, интерполационната линия по NEDC, определена за тази фамилия, може да бъде удължена, при условие че емисиите на CO2 по NEDC, определени в съответствие с точка 3 въз основа на входните данни, взети от изпитването на превозно средства по WLTP, посочено в точка 3.1.1. от приложение I към Регламент (ЕС) 2017/1151, са равни или по-ниски от емисиите на СО2, определени на базата на интерполационната линия по NEDC;
 Ако разликата между превозно средство H и превозно средство L по NEDC е по-малка от 5 g CO2/km интерполационната линия не може да бъде удължена.
 В случая на буква а) характерната стойност на емисиите на CO2 се определя без избора, посочен в точки 3.1.1.2 и 3.2.6.
 В случая на буква б), или в случай че характерната стойност на емисиите на CO2, посочена в буква а), е по-голяма от интерполационната линия, превозното средство H и превозното средство L по NEDC се определят в съответствие с точки 2 и 3 от настоящото приложение.
 Буква а) се прилага по отношение на нови разширения за нови типове, предоставени от 1 януари 2019 г. нататък, или от по-ранна дата по искане на производителя“.
 (8)в точка 2.4 таблица 1 се изменя, както следва:
 а)
 във вписване 66 текстът в първата колона се заменя със следното:
 „Идентификационен номер на интерполационната фамилия“
 б)
 добавя се следното вписване 68:
 „68
 Брой цилиндри
 -
 Декларация на производителя
 Брой (да се предостави не по-късно от 1 януари 2019 г.)“
 (9)в точка 3.1.1.1, буква в) подточка i) се заменя със следното:
 „i)
 идентификационния номер на интерполационната фамилия“
 (10)в точка 3.1.4 първата алинея се заменя със следното:
 „В случай на некомплектувани превозни средства от категория N1, симулационното изпитване по процедура NEDC на представителното превозно средство (превозно средство RMSV) се провежда чрез използване на корелационния инструмент и на съответните входни данни, както са записани в матрицата, посочена в точка 2.4 и свързана с превозното средство H или L, като необходимата за цикъла енергия е най-близка до тази, определена за представителното превозно средство в съответствие с точка 4.2.1.5.“
 (11) в точка 3.3.1 определението, включено в последната алинея се заменя със следното:
 „CO2,AF,H
 е уточняващият коефициент за превозно средство H, изчислен като отношението между стойността на емисиите на CO2 при процедура NEDC, определена в съответствие с точка 3.2, и резултатите от симулационното изпитване с корелационния инструмент по процедура NEDC, както е посочено в точка 3.1.2, или когато е приложимо, резултатите от физическо измерване.“
 (12)в точка 3.3.2 определението, включено в последната алинея се заменя със следното:
 „CO2,AF,L
 е уточняващият коефициент за превозно средство L, изчислен като отношението между стойността на емисиите на CO2 при процедура NEDC, определена в съответствие с точка 3.2, и резултатите от симулационното изпитване с корелационния инструмент по процедура NEDC, както е посочено в точка 3.1.3, или когато е приложимо, резултатите от


text:
физическо измерване.“
 (13)в точка 3.3.3 определението, включено в последната алинея се заменя със следното:
 „CO2,AF,R
 е уточняващият коефициент за превозно средство RMSV, изчислен като отношението между стойността на емисиите на CO2 при процедура NEDC, определена в съответствие с точка 3.2, и резултатите от симулационното изпитване с корелационния инструмент по процедура NEDC, както е посочено в точка 3.1.3, или когато е приложимо, резултатите от физическо измерване.“
 (14)точка 4.2.1.4 се заменя със следното:
 „4.2.1.4.
 Изчисляване на съпротивлението при движение на конкретно превозно средство в интерполационна фамилия на базата на WLTP
 4.2.1.4.1. Коефициентите на съпротивление при движение, получени от превозно средство H и L по NEDC
 Коефициентите на съпротивление при движение F0,n, F1,n и F2,n за превозни средства H и L, определени в съответствие с точка 2.3.8, се обозначават като F0n,H, F1n,H и F2n,H , и съответно F0n,L, F1n,L и F2n,L.
 Коефициентите на съпротивление при движение f0n,ind, f1n,ind и f2n,ind за конкретно превозно средство се изчисляват в съответствие със следната формула:
 За нови одобрения на типа по отношение на емисиите, предоставени от 1 януари 2019 г. нататък, или преди тази дата по искане на производителя, коефициентите за съпротивление при движение се изчисляват в съответствие със следната формула:
 4.2.1.4.2.
 Коефициенти на съпротивление при движение, получени от коефициентите на съпротивление при движение на базата на WLTP за конкретни превозни средства
 От 1 януари 2019 г. за нови одобрения на типа, и от 1 януари 2020 г. за всички нови превозни средства, влезли в експлоатация, или преди тази дата по искане на производителя, стойностите на съпротивлението при движение на базата на процедура NEDC за конкретно превозно средство се получават от коефициентите на съпротивлението при движение на базата на процедура WLTP за същото превозно средство в някой от следните случаи:
 а)ако стойността на емисиите на CO2, необходимата за цикъла енергия или някой от коефициентите на съпротивление при движение f0, f1 или f2, изчислени в съответствие с точка 4.2.1.4.1., трябва да бъдат екстраполирани от превозно средство H или L по NEDC;
 б)ако коефициентите на съпротивление при движение за превозно средство H и превозно средство L по NEDC са получени от различни фамилии на съпротивление при движение;
 в)ако конкретното превозно средство принадлежи към фамилия на съпротивление при движение, която е различна от фамилията на съпротивление при движение на превозно средство H и/или L по NEDC;
 г)ако конкретното превозно средство принадлежи към фамилия с матрица на съпротивленията при движение.
 В случаите по букви а)—г) коефициентите на съпротивление при движение на базата на процедура NEDC се изчисляват по формулите, посочени в точка 2.3.8.1.1., като позоваванията на превозно средство H се считат за позовавания на конкретното превозно средство.
 В случая по буква а) екстраполацията на CO2 може да се осъществи единствено, ако разликата между превозното средство H и превозното средство L но NEDC е по-голяма или равна на 5 g CO2/km. Интерполационната линия в този случай може да бъде екстраполирана с най-много 3g CO2/km над емисиите на CO2 на превозно средство H или под емисиите на превозно средство L. Ако екстраполацията надхвърля 3g CO2/km или разликата между превозни средства H и L


text:
 11.6.2021
 BG
 Официален вестник на Европейския съюз
 L 205/1
 РЕГЛАМЕНТ ЗА ИЗПЪЛНЕНИЕ (ЕС) 2021/937 НА КОМИСИЯТА
 от 4 юни 2021 година
 за одобрение на изменение на продуктовата спецификация на регистрирано географско указание на спиртна напитка [Hamburger Kümmel]
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2019/787 на Европейския парламент и на Съвета от 17 април 2019 г. за определението, описанието, представянето и етикетирането на спиртни напитки, за използването на наименованията на спиртните напитки при представянето и етикетирането на други храни, за защитата на географските указания на спиртни напитки, за използването на етилов алкохол и дестилати от земеделски произход в алкохолните напитки и за отмяна на Регламент (ЕО) No 110/2008 (1), и по-специално член 30, параграф 2 от него,
 като има предвид, че:
 (1)
 В съответствие с член 21 във връзка с член 17, параграф 5 от Регламент (ЕО) No 110/2008 на Европейския парламент и на Съвета (2) Комисията проучи заявлението на Германия от 28 септември 2017 г. за одобрение на изменение на техническото досие, свързано с географското указание „Hamburger Kümmel“, защитено по силата на Регламент (ЕО) No 110/2008. Това изменение включва промяна на наименованието от „Hamburger Kümmel“ на „Hamburger Kümmel“/„Hamburg’s Kümmel“.
 (2)
 Регламент (ЕС) 2019/787, който заменя Регламент (ЕО) No 110/2008, влезе в сила на 25 май 2019 г. В съответствие с член 49, параграф 1 от новия регламент глава III от Регламент (ЕО) No 110/2008, която се отнася до географските указания, се отменя, считано от 8 юни 2019 г. По силата на член 22, параграф 2 от Регламент (ЕС) 2019/787 техническите досиета, подадени като част от заявление преди 8 юни 2019 г. съгласно Регламент (ЕО) No 110/2008, се считат за продуктови спецификации.
 (3)
 След като стигна до заключението, че заявлението отговаря на изискванията на Регламент (ЕО) No 110/2008, Комисията, в изпълнение на член 17, параграф 6 от същия регламент, публикува заявлението за изменение в Официален вестник на Европейския съюз (3) в съответствие с член 50, параграф 4, първа алинея от Регламент (ЕС) 2019/787.
 (4)
 Тъй като в Комисията не постъпиха уведомления за възражение по реда на член 27, параграф 1 от Регламент (ЕС) 2019/787, изменението на продуктовата спецификация следва да бъде одобрено по силата на член 30, параграф 2 от посочения регламент, приложим mutatis mutandis по отношение на измененията на продуктовите спецификации,
 ПРИЕ НАСТОЯЩИЯ РЕГЛАМЕНТ:
 Член 1
 Одобрява се публикуваното в Официален вестник на Европейския съюз изменение на продуктовата спецификация на наименованието „Hamburger Kümmel“.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 4 юни 2021 година.
 За Комисията,
 от името на председателя,
 Janusz WOJCIECHOWSKI
 Член на Комисията
 (1) ОВ L 130, 17.5.2019 г., стр. 1.
 (2) Регламент (ЕО) No 110/2008 на Европейския парламент и на Съвета от 15 януари 2008 г. относно определението, описанието, представянето, етикетирането и защитата на географските указания на спиртните напитки и за отмяна на


text:
 16.5.2013
 BG
 Официален вестник на Европейския съюз
 L 132/6
 РЕГЛАМЕНТ ЗА ИЗПЪЛНЕНИЕ (ЕС) No 449/2013 НА КОМИСИЯТА
 от 15 май 2013 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 15 май 2013 година.
 За Комисията, от името на председателя,
 Jerzy PLEWA
 Генерален директор на генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 MA
 51,2
 TN
 81,2
 TR
 93,4
 ZZ
 75,3
 0707 00 05
 AL
 36,9
 MK
 29,8
 TR
 132,0
 ZZ
 66,2
 0709 93 10
 TR
 136,9
 ZZ
 136,9
 0805 10 20
 EG
 52,5
 IL
 71,8
 MA
 55,2
 TR
 59,9
 ZZ
 59,9
 0805 50 10
 AR
 117,3
 TR
 116,7
 ZA
 96,3
 ZZ
 110,1
 0808 10 80
 AR
 124,0
 BR
 93,1
 CL
 117,9
 CN
 95,9
 MK
 43,1
 NZ
 151,2
 US
 192,6
 ZA
 116,3
 ZZ
 116,8
 (1) Номенклатура на държавите, определена с Регламент (ЕО) No 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


text:
 29.11.2012
 BG
 Официален вестник на Европейския съюз
 L 329/14
 РЕГЛАМЕНТ ЗА ИЗПЪЛНЕНИЕ (ЕС) No 1115/2012 НА КОМИСИЯТА
 от 28 ноември 2012 година
 за временно суспендиране на митата за внос на някои зърнени култури за 2012/2013 пазарна година
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 187 във връзка с член 4 от него,
 като има предвид, че:
 (1)
 С цел улесняване на снабдяването на общностния пазар със зърнени храни през първите месеци на 2012/2013 пазарна година, с Регламент за изпълнение (ЕС) No 569/2012 на Комисията (2) бяха суспендирани до 31 декември 2012 г. митата за тарифните квоти за вноса на мека пшеница с ниско и средно качество, открити с Регламент (ЕО) No 1067/2008 на Комисията (3).
 (2)
 Тенденциите на пазара на зърнени култури в Европейския съюз за края на 2012/2013 пазарна година показват, че фиксираните цени ще се запазят предвид ниския обем на запасите и актуалните оценки на Комисията за количествата, които действително ще бъдат на разположение от реколтата през 2012 година. Следователно с оглед улесняване поддържането на потоците от внос, необходими за равновесието на пазара на Европейския съюз, е необходимо да се гарантира запазване на политиката на внос на зърнени култури, като се запази временното суспендиране на митата върху вноса в рамките на 2012/2013 пазарна година за тарифните квоти за внос, които понастоящем се ползват от тази мярка, до 30 юни 2013 година. Поради същите причини мярката следва да се приложи и за тарифните квоти за вноса на фуражен ечемик, открити с Регламент (ЕО) No 2305/2003 на Комисията (4).
 (3)
 Освен това операторите следва да не бъдат санкционирани, когато превозването на зърнените култури за внос в Съюза вече е започнало. За целта следва да се отчете времето за превоз и да се даде възможност на операторите да осъществят пускането в свободно обращение на зърнените култури съгласно режима за суспендиране на митата, предвидено с настоящия регламент, за всички продукти, чийто директен превоз за Съюза е започнал най-късно на 30 юни 2013 г. Освен това следва да се определи какво доказателство трябва да бъде представено за доказване на директния превоз за Съюза и на датата, на която е започнал този превоз.
 (4)
 С цел да се осигури ефикасното управление на процедурата по издаването на лицензии за внос считано от 1 януари 2013 г., настоящият регламент следва да влезе в сила в деня след публикуването му в Официален вестник на Европейския съюз.
 (5)
 Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 1. Прилагането на митата за внос на мека пшеница, попадаща под код по КН 1001 99 00, с качество, различно от високото качество, определено в приложение II към Регламент (ЕС) No 642/2010 на Комисията (5), и на фуражен ечемик под код по КН


text:
1003, се суспендира за 2012/2013 пазарна година за целия внос, извършен в рамките на тарифните квоти с намалено мито, открити с регламенти (ЕО) No 1067/2008 и (ЕО) No 2305/2003.
 2. Когато превозът на зърнените култури, посочени в параграф 1, се извършва директно до Съюза и е започнал най-късно на 30 юни 2013 г., временното суспендиране на митата по силата на настоящия регламент продължава да се прилага за допускането за свободно обращение на съответните продукти.
 Доказателство за директния превоз за Съюза и за датата, на която е започнал този превоз, се представя, както изискват компетентните органи, въз основа на оригинала на превозния документ.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Регламентът се прилага от 1 януари 2013 г. до 30 юни 2013 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 28 ноември 2012 година.
 За Комисията
 Председател
 José Manuel BARROSO
 (1) ОВ L 299, 16.11.2007 г., стр. 1.
 (2) ОВ L 169, 29.6.2012 г., стр. 41.
 (3) ОВ L 290, 31.10.2008 г., стр. 3.
 (4) ОВ L 342, 30.12.2003 г., стр. 7.
 (5) ОВ L 187, 21.7.2010 г., стр. 5.


text:
 РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 30.9.2019 година
 за определяне на правила за функционирането на системата за управление на информацията относно официалния контрол и нейните компоненти
 („Регламент за ІМSOC“)
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността
 1
 , и по-специално член 13, параграф 1 от нея,
 като взе предвид Регламент (ЕО) No 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните
 2
 , и по-специално член 51 от него,
 като взе предвид Регламент (ЕС) 2016/429 на Европейския парламент и на Съвета от 9 март 2016 г. за заразните болести по животните и за изменение и отмяна на определени актове в областта на здравеопазването на животните
 3
 („Законодателство за здравеопазването на животните“), и по-специално член 23, параграф 1, буква в) от него,
 като взе предвид Регламент (ЕС) 2016/2031 на Европейския парламент и на Съвета от 26 октомври 2016 г. за защитните мерки срещу вредителите по растенията, за изменение на регламенти (EС) No 228/2013, (EС) No 652/2014 и (EС) No 1143/2014 на Европейския парламент и на Съвета и за отмяна на директиви 69/464/EИО, 74/647/EИО, 93/85/EИО, 98/57/EО, 2000/29/EО, 2006/91/EО и 2007/33/EО на Съвета
 4
 , и по-специално член 104, параграф 1, букви а), б) и в) от него,
 като взе предвид Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) No 999/2001, (EО) No 396/2005, (EО) No 1069/2009, (EО) No 1107/2009, (EС) No 1151/2012, (ЕС) No 652/2014, (EС) 2016/429 и (EС) 2016/2031 на Европейския парламент и на Съвета, регламенти (EО) No 1/2005 и (EО) No 1099/2009 на Съвета и директиви 98/58/EО, 1999/74/EО, 2007/43/EО, 2008/119/EО и 2008/120/EО на Съвета, и за отмяна на регламенти (EО) No 854/2004 и (EО) No 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/EО, 96/93/EО и 97/78/EО на Съвета и Решение 92/438/EИО на Съвета
 5
 („Регламент относно официалния контрол“), и по-специално член 58, параграф 1, буква а), член 75, параграф 2, първа алинея, букви а), б) и в), член 90, параграф 1, буква е), член 102, параграф 6, първа алинея, букви а) и б), член 103, параграф 6, и член 134, параграф 1, букви а)—ж) от него,
 като има предвид, че:
 (1)В Регламент (ЕС) No 2017/625 са установени, наред с другото, правила за осъществяването от държавите членки на официалния контрол и другите официални дейности, извършвани на животни


text:
и стоки, въвеждани в Съюза, с цел да се осигури правилното прилагане на законодателството на Съюза в областта на агрохранителната верига.
 (2)С него Комисията се задължава, в сътрудничество с държавите членки, да създаде и да управлява компютризирана система за управление на информацията относно официалния контрол (ІМSOC) за управление, обработване и автоматичен обмен на данни, информация и документи във връзка с официалния контрол. ІМSOC следва да интегрира и актуализира при необходимост определени информационни системи, управлявани от Комисията, и да действа като схема за оперативна съвместимост, като установява връзка между тях, а в някои случаи и връзка със съществуващите национални системи на държавите членки и информационните системи на трети държави и на международни организации („други системи“).
 (3)Информационните системи, управлявани от Комисията и подлежащи на интегриране в ІМSOC, включват системата за бързо предупреждение за храни и фуражи (RASFF) за уведомяване за пряк или косвен риск за здравето на хората, произтичащ от храни, материали, които влизат в контакт с храни, или фуражи, създадена с Регламент (ЕО) No 178/2002 и разширена с Регламент (ЕО) No 183/2005 на Европейския парламент и на Съвета
 6
 , системата за уведомяване и докладване на информация за болести по животните (АDIS), която следва да бъде създадена по силата на Регламент (ЕС) No 2016/429, системата за уведомяване и докладване на наличието на вредители в растения и растителни продукти (ЕUROPHYT), която следва да бъде създадена по силата на Регламент (ЕС) No 2016/2031, както и посочените в Регламент (ЕС) 2017/625 технически инструменти за административна помощ и сътрудничество (АПС) и системата ТRACES.
 (4)Управляваните от Комисията информационните системи са създадени по различно време и са претърпели оттогава промени по правни и оперативни съображения. Ето защо, за да бъдат актуализирани и интегрирани съгласно изискванията на Регламент (ЕС) 2017/625, е целесъобразно да се съберат в един и същ законодателен акт всички разпоредби, свързани с функционирането на ІМSOC и компонентите на тази система, и да се установят правила за обмен на данни, информация и документи с други системи въз основа на правомощията, предоставени на Комисията с регламенти (EО) No 178/2002, (EС) 2016/429, (EС) 2016/2031 и (EС) 2017/625, както и да бъдат отменени съществуващите законодателни актове за изпълнение.
 (5)В Регламент (ЕС) 2017/625 се предвижда, че държавите членки и Комисията следва да обработват лични данни чрез ІМSOC и който и да е от нейните компоненти единствено за целите на официалния контрол и други официални дейности, извършвани за проверка на изпълнението на съответните правила на Съюза в областите, посочени в член 1, параграф 2 от същия регламент, включително данните за операторите за предишни периоди, отнасящи се до спазването на тези правила.
 (6)Официалният контрол и другите официални дейности трябва да се извършват по отношение на операторите през цялото време на дейността им, а в определени случаи, като проверки за хуманно отношение към животните или официален контрол на продукти с дълъг срок на годност, напр. консервирани храни или материали, които влизат в контакт с храни — на едни и същи животни и стоки в различни моменти от времето. Ето защо, за да бъдат правилно проследени данните за операторите за предишни периоди, e целесъобразно


text:
да се установи максимален срок от десет години за съхраняването на лични данни , който да даде възможност за проследимост при огнища на болести, предавани чрез храните, и на болести по животните, проверки за хуманно отношение към животните и огнища на вредители по растенията.
 (7)За да бъдат изпълнени мерките в съответствие с принципа на защита на данните на етапа на проектирането, установен в Регламент (ЕС) 2016/679 на Европейския парламент и на Съвета
 7
 и Регламент (ЕС) 2018/1725 на Европейския парламент и на Съвета
 8
 , на компонентите на ІМSOC следва да се предостави ограничен капацитет за въвеждане на неструктурирана информация. Този капацитет следва да се използва само когато тази информация е необходима и не може да бъде предоставена ефикасно и структурирано. Освен това, дори при липсата на изрично позоваване на тях, принципите за защита на личните данни са заложени във всяка разпоредба на настоящия регламент, и по-специално във връзка с идентифицирането на администраторите на данни, сроковете на съхраняване на лични данни, достъпа до лични данни, предаването и прехвърлянето на лични данни и сигурността на данните.
 (8)Необходимо е многостепенно управление на ІМSOC от Комисията в сътрудничество с държавите членки, за да се гарантира равномерно разработване на общи решения, приложими за ІМSOC, както и съгласувано развитие и използване на компонентите на системата с оглед на ограничаване на административната тежест и въвеждането на различни процедури, когато това не е безусловно необходимо.
 (9)За тази цел е подходящо да се установи мрежа от членове, включително Комисията и, когато е уместно, агенции на ЕС, за всеки компонент на системата, както и Комисията да създаде управленски структури за текущо събиране на мнения от държавите членки относно планираните промени и новите моменти за насочване на развитието на ІМSOC и нейните компоненти.
 (10)Въпреки че всеки компонент на ІМSOC има свои специфични характеристики, с настоящия регламент следва да се установят общи принципи, които да бъдат спазвани от всички компоненти, във връзка със собствеността на данните, информацията и документите и отговорността за тях, както и обмена с други системи. С него следва също така да се установят задълженията и правата на Комисията във връзка с ІМSOC и разпоредбите за защита на личните данни, предвидени в Регламент (ЕС) 2016/679, Директива (ЕС) 2016/680 на Европейския парламент и на Съвета
 9
 и Регламент (ЕС) 2018/1725.
 (11)Тъй като съгласно Регламент (ЕС) No 2017/625 ІМSOC трябва да включва RASFF, в настоящия регламент следва да се определят мерки за изпълнение с оглед на ефективното функциониране на RASFF в рамките на ІМSOC въз основа на условията и процедурите, приложими за предаването на уведомления, както е установено понастоящем от Регламент (ЕС) No 16/2011 на Комисията
 10
 , включително определението за различните видове уведомления, класифицирани в зависимост от рисковете.
 (12)Тъй като разпоредбите относно административна помощ и сътрудничество от дял ІV на Регламент (ЕО) No 882/2004 на Европейския парламент и на Съвета
 11
 и мерките за изпълнение в Решение за изпълнение (ЕС) 2015/1918 на Комисията
 12
 за създаване на системата за административна помощ и сътрудничество („система АПС“) към момента са включени в дял ІV на Регламент (ЕС) 2017/625, в настоящия регламент


text:
следва да се определят оперативни правила и стандартен формат за обмен на информация за случаи на трансгранично несъответствие в рамките на ІМSOC съгласно правомощията, предоставени на Комисията с Регламент (ЕС) 2017/625.
 (13)С оглед на сложността на някои случаи на несъответствие, при които рисковете не могат да се определят незабавно, и за да се осигури бърза и адекватна координация между различните компетентни органи чрез правилната процедура, в настоящия регламент следва да бъдат включени правила за ясно разграничаване между несъответствия, които пораждат рискове, и други несъответствия, с цел да се опрости и улесни изборът на процедура съответно по RASFF или по АПС.
 (14)Освен това в настоящия регламент следва също така да се хармонизира, доколкото е възможно, видът на информацията, обменяна по процедурите по RASFF или по АПС, за да се даде възможност за бърза смяна на процедурата, в случай че има конкретни доказателства за наличието или липсата на риск.
 (15)На Министерската конференция на 26 септември 2017 г.
 13
 , състояла се след инцидент на замърсяване с фипронил, Комисията и държавите членки се споразумяха за конкретни мерки и съгласувани действия за засилване на борбата срещу измамите с храни. Те се обявиха за запълване на празнината между системите RASFF и АПС посредством комбинирана платформа като една от мерките за гарантиране на максимално възможна ефективност на обмена на информация. За тази цел с настоящия регламент следва да се създаде общ компютризиран инструмент (iRASFF), който да се интегрира в ІМSOC и да свърже системите RASFF и АПС за обмена на информация, изискван от Регламент (EO) No 178/2002 и Регламент (ЕС) No 2017/625.
 (16)За да се гарантира правилното и ефективно функциониране на iRASFF, звената за контакт на държавите членки за мрежите RASFF и АПС следва да бъдат представени от субект, наречен единно звено за контакт. В неговия състав следва да влизат лица, управляващи двете мрежи, независимо дали са разположени физически в една и съща административна единица, които предават информация на съответния компетентен орган в държавата и са като правило първото звено за контакт за Комисията.
 (17)Освен това, с оглед на престъпните дейности по хранителната и фуражната верига и голямото значение на тези дейности за компетентните органи и полицейските или съдебните власти, Агенцията на Европейския съюз за сътрудничество в областта на правоприлагането (Европол) следва да участва в мрежата за борба с измамите с храни и при целесъобразност да уведомява Агенцията на Европейския съюз за сътрудничество в областта на наказателното правосъдие (Евроюст).
 (18)С настоящия регламент следва също така да се създадат общи правила за звената за контакт на iRASFF и за координиращата функция на Комисията при проверка на уведомленията и при съдействие за установяване на повтарящи се в тях рискове и оператори.
 (19)Освен това, тъй като Регламент (ЕО) No 178/2002 задължава публичните органи да уведомяват в някои случаи за рискове за човешкото здраве обществеността, inter alia, и трети държави, в настоящия регламент следва да се определят правила за уведомяване на обществеността и трети държави, като се потърси баланс между необходимостта за уведомяване с тази за ненакърняване на интересите на стопанските субекти.
 (20)В Регламент (ЕС) No 2016/429 са установени правила


text:
относно болести по животните, които се предават на животните или хората, включително изисквания за уведомяване и докладване на болестите. С него Комисията се задължава да създаде и управлява компютърна информационна система за функциониране на механизмите и инструментите за тези изисквания (АDIS), която следва да бъде интегрирана в ІМSOC.
 (21)Тъй като Регламент (ЕС) No 2016/429 се прилага считано от 21 април 2021 г., в настоящия регламент следва да се определят отсрочени правила за създаване на мрежа за функционирането на АDIS.
 (22)В Регламент (ЕС) No 2016/2031 са определени мерки за предотвратяване на навлизането или разпространението на вредители на територията на ЕС, включително изисквания за уведомяване за наличие на вредители и взети фитосанитарни мерки. С него Комисията се задължава да създаде електронна система, чрез която държавите членки да подават уведомления и която следва да бъде свързана и съвместима с ІМSOC.
 (23)За тази цел посоченият регламент оправомощава Комисията да определи конкретни правила за уведомленията, и по-специално за елементите, които да се включват, формуляр и начин за попълването му, както и срокове за подаване на определени елементи.
 (24)Базираната в интернет система за уведомления ЕUROPHYT-Засичания
 14
 е разработена от Комисията с държавите членки за уведомяване за засичания на пратки с растения и растителни продукти от други държави членки или от трети държави, които може да представляват непосредствена опасност от въвеждане или разпространение на вредители. Процедурата и стандартният формуляр, които трябва да се използват при уведомяване за засичане на такива пратки от трета държава, са определени в Директива 94/3/ЕО на Комисията
 15
 .
 (25)Разработена бе паралелна система ЕUROPHYT-Огнища, базирана в интернет, която да помогне на държавите членки да уведомяват с официално потвърждение за наличието на вредители на своя територия и за мерки, предприети за премахване или предотвратяване на разпространението на вредителите, независимо дали са регламентирани като вредни на равнището на ЕС. В Решение за изпълнение 2014/917/ЕС
 16
 на Комисията е определена информацията, която да се включва в тези уведомления, както и срокът за подаването им. Посоченото решение съдържа също изискване уведомяващата държава членка да предоставя актуализации във възможно най-кратък срок, ако получи нова важна информация или предприеме нови важни мерки.
 (26)За да могат държавите членки да уведомяват за засичания и огнища, както се изисква с Регламент (ЕС) 2016/2031, в настоящия регламент следва да се определят правила за уведомяване за засичания и огнища по процедури, сходни на използваните за засичания съгласно Директива 94/3/ЕО и за огнища съгласно Решение за изпълнение 2014/917/ЕС.
 (27)Тъй като уведомленията, подадени в ЕUROPHYT-Засичания, са сходни с данните и информацията за вноса и търговията в рамките на Съюза с животни и продукти от животински произход, подадени в системата ТRACES, функциите на ЕUROPHYT-Засичания за стоки, засечени на границата и на територията на Съюза, следва да се осъществяват по-скоро в ТRACES, отколкото в ЕUROPHYT.
 (28)В Регламент (ЕС) 2017/625 се предвижда също така, че ІМSOC следва да дава възможност за съставяне, обработка и предаване на единни здравни документи за въвеждане (ЕЗДВ) и официални сертификати, като предоставя на Комисията правомощието да определи правила за формàта на ЕЗДВ, указания за представянето и използването им, както и правила за издаването на


text:
електронни сертификати и за използването на електронен подпис.
 (29)За да се гарантира адекватно ниво на сигурност на електронните средства за идентификация и електронно сертифициране, както и за цифровизиране и хармонизиране на процеса на сертифициране, издаването на електронни официални сертификати и ЕЗДВ следва да отговаря на стандартите за електронни подписи, електронни печати и електронни времеви печати в различните им нива на осигуреност на самоличността, определени от Регламент (ЕС) No 910/2014 на Европейския парламент и на Съвета
 17
 и Решение за изпълнение (ЕС) 2015/1506 на Комисията
 18
 , прието в съответствие с този регламент, и да използва като основа съществуващите разпоредби за електронно фитосанитарно сертифициране в Решение за изпълнение (ЕС) 2018/1553 на Комисията
 19
 .
 (30)Тъй като обаче с Регламент (ЕС) 2016/2031 се предвижда, че електронни фитосанитарни сертификати за въвеждането на територията на Съюза на растения, растителни продукти и други обекти се приемат само когато са представени посредством ІМSOC или в рамките на електронен обмен с ІМSOC, с настоящия регламент следва да се установят правила за издаването на такива сертификати в съответствие с посочените разпоредби.
 (31)Освен това, за да се осигури приемственост с настоящата оперативна практика, вписванията в общия ветеринарен входен документ (ОВВД) за продукти, установен с Регламент (ЕО) No 136/2004 на Комисията
 20
 , ОВВД за животни, установен с Регламент (ЕО) No 282/2004 на Комисията
 21
 , и общия документ за влизане, установен с Регламент (ЕО) No 669/2009 на Комисията
 22
 следва да служат като основа за установяване в настоящия регламент на вписванията в ЕВДВ на съответните категории животни и стоки.
 (32)За пратки растения, растителни продукти или други продукти, въвеждани от трети държави, за които се изисква фитосанитарен сертификат, в настоящия регламент следва също така да се определи образец за ЕЗДВ с вписвания за растения, растителни продукти и други обекти, както е посочено в член 47, параграф 1, букви в)—е) от Регламент (ЕС) 2017/625 и Регламент за изпълнение (ЕС) 2019/66 на Комисията
 23
 . Освен това тези вписвания следва да бъдат съобразени с позициите, които да се включат в уведомленията за ЕUROPHYT-Засичания.
 (33)Тъй като ЕЗДВ следва да се използват от операторите за представяне на предварително уведомление за пристигането на пратка до компетентните органи и чрез тези органи — за регистриране на резултата от официалния контрол и решението относно пратката, ЕЗДВ следва да бъдат разделени на три части: една за попълване от лицето, което отговаря за пратката; една за попълване от компетентния орган, който взема решение относно пратката, и една за попълване от компетентния орган, който извършва последващи действия във връзка с пратката. В настоящия регламент следва да се определят указания за попълване на всяка от частите на ЕЗДВ, включително изисквания за езика.
 (34)С Решение No 70/2008/ЕО на Европейския парламент и на Съвета
 24
 Комисията и държавите членки се задължават да изграждат сигурни, интегрирани, оперативно съвместими и достъпни електронни митнически системи за безупречното протичане на потока от данни между икономическите оператори и митническите органи, между митническите органи и Комисията и между митническите органи и други администрации или агенции. Тъй като тези цели са сходни с целите на Регламент (ЕС) 2017/625, с настоящия


text:
регламент следва да се предвидят сходни договорености за сътрудничество между органите, отговарящи за животни и стоки, въвеждани в Съюза, и работещи в ТRACES.
 (35)С цел да се осигури постоянно събиране на информация и да се избегне задръстване на базите данни на държавите членки и Комисията, при обмена на данни между ТRACES и националните системи на държавите членки следва да се използват референтни данни, предоставени от Комисията в ТRACES.
 (36)За тази цел държавите членки следва да предоставят на Комисията информацията, необходима за функционирането на ТRACES, като списъците на граничните контролни пунктове и други контролни пунктове, определени в съответствие с Регламент (ЕС) 2017/625, списъците на единиците за контрол, определени за целите на ТRACES, списъците на предприятията за храни, одобрени в съответствие с Регламент (ЕО) No 852/2004 на Европейския парламент и на Съвета
 25
 , и списъците на предприятията, инсталациите и операторите, обработващи странични животински продукти или производни продукти, одобрени или регистрирани в съответствие с Регламент (ЕО) No 1069/2009 на Европейския парламент и на Съвета
 26
 .
 (37)Разпоредбите на Директива 94/3/EО, Регламент (ЕС) No 16/2011 и Решения за изпълнение 2014/917/EС, (EС) 2015/1918 и (EС) 2018/1553 бяха преразгледани и са включени в настоящия регламент. За повече яснота и последователност тези актове следва да бъдат отменени, считано от датата на прилагане на Регламент (ЕС) 2017/625.
 (38)Решения 92/486/EИО
 27
 , 2003/24/EО
 28
 , 2003/623/EО
 29
 , 2004/292/EО
 30
 , 2004/675/EО
 31
 и 2005/123/EО
 32
 на Комисията, приети във връзка със системата ТRACES съгласно Директива 90/425/EИО
 33
 на Съвета и Решение 92/438/EИО
 34
 на Съвета, не са вече актуални. За повече яснота и последователност тези решения следва да бъдат отменени, считано от датата на прилагане на Регламент (ЕС) 2017/625.
 (39)Настоящият регламент беше подложен на обсъждане с Европейския орган за безопасност на храните и Европейския надзорен орган по защита на данните.
 (40)Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Глава 1
 Предмет, обхват и определения
 Член 1
 Предмет и обхват
 1.С настоящия регламент се установяват:
 а)конкретни приложими условия и процедури за предаването на уведомления и допълнителна информация за системата за бързо предупреждение за храни и фуражи (RASFF), която да бъде създадена по силата на Регламент (ЕО) No 178/2002;
 б)процедури за създаването и използването на компютърна система за уведомяване и докладване на Съюза за заболявания, която да се създаде и управлява от Комисията в съответствие с член 22 от Регламент (ЕС) 2016/429;
 в)конкретни правила, включително срокове, за подаване на уведомления, които да се определят съгласно Регламент (ЕС) No 2016/2031;
 г)правила за компютърна обработка и обмен на информация, данни и документи в системата за управление на информацията относно официалния контрол (ІМSOC), необходими за извършването на официалния контрол, предвиден в Регламент (ЕС) 2017/625, както следва:
 i)формàтът на единния здравен документ за въвеждане (ЕЗДВ) по член 56 от Регламент (ЕС) 2017/625, включително електронния му вариант, и указанията за неговото представяне и използване;
 ii)унифицирани договорености за сътрудничество между митническите органи, компетентните органи и другите органи, както е посочено в член 75 от Регламент (ЕС) 2017/625;
 iii)издаването на електронни сертификати


text:
и използването на електронни подписи за официалните сертификати по член 87 от Регламент (ЕС) 2017/625;
 iv)стандартни формати за обмен на информация в рамките на административната помощ и сътрудничеството, както е посочено в дял ІV от Регламент (ЕС) 2017/625, относно:
 –искания за помощ,
 –общи и повтарящи се уведомления и отговори;
 v)спецификации на техническите средства и процедурите за размяна на съобщения между органите за връзка, определени в съответствие с член 103, параграф 1 от Регламент (ЕС) 2017/625;
 vi)правилното функциониране на ІМSOC, посочено в дял VІ, глава ІV от Регламент (ЕС) 2017/625.
 Член 2
 Определения
 За целите на настоящия регламент се прилагат следните определения:
 1)„компонент“ означава електронна система, интегрирана в ІМSOC;
 2)„мрежа“ означава група от членове, които имат достъп до конкретен компонент;
 3)„член на мрежа“ означава компетентен орган на държава членка, Комисията, агенция на ЕС, компетентен орган на трета държава или международна организация, който има достъп до поне един компонент;
 4)„звено за контакт“ означава звеното за контакт, определено от члена на мрежата за негов представител;
 5)„национална система на държава членка“ означава компютърна информационна система, притежавана и създадена преди датата на влизане в сила на Регламент (ЕС) 2017/625 от дадена държава членка за целите на управление, обработване и обмен на данни, информация и документи за официален контрол, с възможност за електронен обмен на данни със съответния компонент;
 6)„международна организация“ означава всяка от международно признатите организации, изброени в член 121, буква ж) от Регламент (ЕС) 2017/625, или сходни междуправителствени организации;
 7)„iRASFF“ означава електронната система за изпълнение на процедурите по RASFF и АПС, описани съответно в член 50 от Регламент (ЕО) No 178/2002 и членове 102—108 от Регламент (ЕС) 2017/625;
 8)„риск“ означава всеки пряк или косвен риск за човешкото здраве във връзка с храни, материали, които влизат в контакт с храни, или фуражи в съответствие с член 50 от Регламент (ЕО) No 178/2002 или сериозен риск за здравето на животните или околната среда във връзка с фуражи, включително фуражи за животни, които не се отглеждат за производство на храни, в съответствие с член 29 от Регламент (ЕО) No 183/2005;
 9)„мрежа RASFF“ означава системата за бързо предупреждение за рискове съгласно определението в точка 8, установена като мрежа с член 50 от Регламент (ЕО) No 178/2002;
 10)„мрежа АПС“ означава мрежата, състояща се от Комисията и органите за връзка, определени от държавите членки в съответствие с член 103, параграф 1 от Регламент (ЕС) 2017/625 с цел улесняване на размяната на съобщения между компетентните органи;
 11)„мрежа за борба с измамите с храни“ означава мрежата, състояща се от Комисията, Европол и органите за връзка, определени от държавите членки в съответствие с член 103, параграф 1 от Регламент (ЕС) 2017/625 с цел улесняване на обмена на информация относно уведомления за измами с храни, както са определени в точка 21;
 12)„мрежа за предупреждение и сътрудничество“ означава мрежа, състояща се от RASFF, АПС и мрежите за борба с измамите с храни;
 13)„единно звено за контакт“ означава звено за контакт, състоящо се от звената за контакт на RASFF и АПС във всяка държава членка, независимо дали са разположени физически в една и съща административна единица;


text:
14)„уведомление за несъответствие“ означава уведомление в iRASFF за несъответствие, което не представлява риск по смисъла на член 50 от Регламент (ЕО) No 178/2002 и член 106, параграф 1 от Регламент (ЕС) 2017/625, освен рискове за здравето на животните, които не са сериозни, и рискове за здравето на растенията или хуманното отношение към животните;
 15)„уведомление за предупреждение“ означава уведомление в iRASFF за сериозен пряк или косвен риск, произтичащ от храни, материали, които влизат в контакт с храни, или фуражи, по смисъла на член 50 от Регламент (ЕО) No 178/2002 и член 29 от Регламент (ЕО) No 183/2005, което изисква или е възможно да изиска бърза реакция от друг член на мрежата RASFF.
 16)„уведомление за информация“ означава уведомление в iRASFF за пряк или косвен риск, произтичащ от храни, материали, които влизат в контакт с храни или фуражи, съгласно член 50 от Регламент (ЕО) No 178/2002 и член 29 от Регламент (ЕО) No 183/2005, което не изисква бърза реакция от друг член на мрежата RASFF.
 17)„уведомление за информация, по отношение на която е необходимо проследяване“ означава уведомление за информация във връзка с продукт, който е пуснат на пазара или може да бъде пуснат на пазара на държава на друг член на мрежата RASFF;
 18)„уведомление за информация за насочване на вниманието“ означава уведомление за информация във връзка с продукт, който:
 i)или е в наличност само в държавата на члена на уведомяващата мрежа; или
 ii)не е пуснат на пазара; или
 iii)вече не е на пазара;
 19)„уведомление за новина“ означава уведомление в iRASFF относно риск, произтичащ от храни, материали, които влизат в контакт с храни, или фуражи, по смисъла на член 50 от Регламент (ЕО) No 178/2002 и член 29 от Регламент (ЕО) No 183/2005, което е от неформален източник, съдържа непроверена информация или се отнася до все още неидентифициран продукт;
 20)„уведомление за отхвърляне на границата“ означава уведомление в iRASFF за отхвърляне поради риска, определен в точка 8, на партида, контейнер или товар с храни, материали, които влизат в контакт с храни, или фуражи, както е посочено в член 50, параграф 3, буква в) от Регламент (ЕО) No 178/2002;
 21)„уведомление за измама с храни“ означава уведомление за несъответствие в iRASFF относно подозрение за преднамерено действие на предприятия или физически лица с цел измама на купувачи и получаване на неправомерно предимство от тях в нарушение на правилата, посочени в член 1, параграф 2 от Регламент (ЕС) 2017/625;
 22)„първоначално уведомление“ означава уведомление за несъответствие, уведомление за предупреждение, уведомление за информация, уведомление за новина, уведомление за измама с храни или уведомление за отхвърляне на границата;
 23)„уведомление за проследяване“ означава уведомление в iRASFF, съдържащо допълнителна информация във връзка с дадено първоначално уведомление;
 24)„искане“ означава искане за административна помощ в iRASFF, основаващо се на първоначално уведомление или уведомление за проследяване и даващо възможност за обмен на информация в съответствие с членове 104—108 от Регламент (ЕС) 2017/625;
 25)„отговор“ означава отговор на искане за административна помощ в iRASFF, основаващ се на първоначално уведомление или уведомление за проследяване и даващ възможност за обмен на информация в съответствие с членове 104—108 от Регламент (ЕС) 2017/625;


text:
26)„уведомяващ член на мрежата или звено за контакт“ означава членът на мрежата или звеното за контакт, който/което изпраща уведомление на друг член на мрежата или на друго звено за контакт;
 27)„уведомен член на мрежата или уведомено звено за контакт“ означава членът на мрежата или звеното за контакт, на който/което е изпратено уведомление от друг член на мрежата или от друго звено за контакт;
 28)„получил искане член на мрежата или получило искане звено за контакт“ означава членът на мрежата или звеното за контакт, на който/което е изпратено уведомление от друг член на мрежата или от друго звено за контакт с цел получаване на отговор;
 29)„АDIS“ означава компютърна информационна система за уведомяване и докладване за заболявания, която да се създаде и управлява от Комисията в съответствие с член 22 от Регламент (ЕС) 2016/429;
 30)„мрежа АDIS“ означава мрежата, състояща се от Комисията и компетентните органи на държавите членки, за функционирането на АDIS;
 31)„EUROPHYT“ означава електронната система за уведомяване, която да бъде създадена от Комисията и да се свърже като съвместима с IMSOC, за подаване от държавите членки на уведомления за огнища в EUROPHYT в съответствие с член 103 от Регламент (ЕС) 2016/2031;
 32)„уведомление за огнища в EUROPHYT“ означава уведомление, което се подава в ЕUROPHYT във всеки един от следните случаи:
 а)официално потвърдено наличие на територията на Съюза на карантинен вредител от значение за Съюза, както е посочено в член 11, първа алинея, букви а) и б) от Регламент (ЕС) 2016/2031;
 б)официално потвърдено наличие на вредител, който не е включен в списъка на карантинни вредители от значение за Съюза, както е посочено в член 29, параграф 1 от Регламент (ЕС) 2016/2031;
 в)наличие — или непосредствена опасност от навлизането и разпространението на територията на Съюза — на вредител, който не е включен в списъка на карантинни вредители от значение за Съюза, както е посочено в член 30, параграф 1 от Регламент (ЕС) 2016/2031;
 г)официално потвърдено наличие на вредител, който не е включен в списъка на карантинни вредители по отношение на определена защитена зона, както е посочено в член 33, параграф 1 от Регламент (ЕС) 2016/2031;
 33)„уведомление за засичане ЕUROPHYT“ означава уведомление, което се подава в ТRACES във всяка една от ситуациите, описани в член 11, първа алинея, буква в), член 40, параграф 4, член 41, параграф 4, член 46, параграф 4, член 49, параграф 6, втора, трета и четвърта алинея, член 53, параграф 4, член 54, параграф 4, член 77, параграф 2 и член 95, параграф 5 от Регламент (ЕС) 2016/2031;
 34)„мрежа за засичания ЕUROPHYT“ означава мрежата, състояща се от Комисията и компетентните органи на държавите членки във връзка с уведомленията за засичания EUROPHYT;
 35)„мрежа за огнища ЕUROPHYT“ означава мрежата, състояща се от Комисията и компетентните органи на държавите членки във връзка с функционирането на ЕUROPHYT;
 36)„ТRACES“ означава компютърната система по член 133, параграф 4 от Регламент (ЕС) 2017/625 за обмен на данни, информация и документи;
 37)„мрежа ТRACES“ означава мрежата, състояща се от Комисията и компетентните органи на държавите членки във връзка с функционирането на ТRACES;
 38)„електронен подпис“ означава електронен подпис съгласно определението в член


text:
3, точка 10 от Регламент (ЕС) No 910/2014;
 39)„усъвършенстван електронен подпис“ означава електронен подпис, отговарящ на техническите спецификации, изложени в приложението към Решение за изпълнение (ЕС) 2015/1506;
 40)„квалифициран електронен подпис“ означава електронен подпис съгласно определението в член 3, точка 12 от Регламент (ЕС) No 910/2014;
 41)„усъвършенстван електронен печат“ означава електронен печат, отговарящ на техническите спецификации, определени в приложението към Решение за изпълнение (ЕС) 2015/1506;
 42)„квалифициран електронен печат“ означава електронен печат съгласно определението в член 3, точка 27 от Регламент (ЕС) No 910/2014;
 43)„квалифициран електронен времеви печат“ означава електронен времеви печат съгласно определението в член 3, точка 34 от Регламент (ЕС) No 910/2014;
 44)„контролен пункт“ означава контролен пункт съгласно определението в член 53, параграф 1, буква а) от Регламент (ЕС) 2017/625;
 45)„контролно звено“ означава звено, което разполага с технологията и оборудването, необходими за доброто функциониране на съответния компонент, и определено за тази цел, както следва:
 а)„централно контролно звено“ за централния компетентен орган на съответната държава членка;
 б)„регионално контролно звено“ за всеки един от регионалните компетентни органи на съответната държава членка;
 в)„местно контролно звено“ за всеки един от местните компетентни органи на съответната държава членка.
 Глава 2
 Общи принципи и защита на данните
 Член 3
 Компоненти на ІМSOC
 1.ІМSOC се състои от следните компоненти:
 а)iRASFF;
 б)ADIS;
 в)EUROPHYT;
 г)TRACES.
 2.Компонентите, посочени в параграф 1, действат в съответствие с общите принципи и правилата за защита на данните, установени в настоящата глава.
 Член 4
 Компоненти, мрежи и звена за контакт
 1.Всеки компонент разполага с мрежа, в която участва и Комисията.
 2.Всеки от членовете на мрежата определя поне едно звено за контакт и съобщава за определеното звено и данните за контакт с него на звеното за контакт на Комисията. Те уведомяват незабавно звеното за контакт на Комисията за евентуални промени в това отношение.
 3.Звеното за контакт на Комисията поддържа и актуализира списъка на звената за контакт и го предоставя на членовете на мрежата.
 4.Комисията създава управленска структура за насочване на развитието, определяне на приоритетите и мониторинг върху правилното прилагане на ІМSOC. Управленската структура се състои от:
 а)управителен съвет за операциите в сътрудничество с държавите членки, който да обсъжда поне веднъж годишно приоритетите за всеки компонент и развитието му;
 б)подгрупи в рамките на управителния съвет за операциите, които да обсъждат редовно приоритетите за специфичните функции на всеки компонент, както и тяхното развитие.
 Член 5
 Собственост и отговорност за данните, информацията и документите
 1.Всеки член на мрежата е собственик на данните, информацията и документите, които неговото звено за контакт или ползвателите му, действащи под негова отговорност, са въвели или произвели в съответния компонент, и отговаря за тях.
 2.Всяко подписващо лице, компетентен орган, към който е това лице, или компетентен орган, изготвил електронен печат, е собственик на частта от документите, които подписва или подпечатва в ТRACES, и носи отговорност за нея.
 3.Когато повече от едно лице подписва даден документ в ТRACES, всяко подписващо лице е собственик на частта от документите, които подписва или подпечатва в ТRACES, и носи отговорност за нея.
 Член 6
 Връзки между компонентите
 1.Връзките между компонентите имат за цел:
 а)допълване на данни, информация или документи в


text:
един или повече компоненти с данни, информация или документи, които са вече налични в друг компонент; и
 б)предоставяне на имаща отношение и актуална информация на всеки член на мрежата за изпълнението на неговите задачи в съответствие с правилата, определени за всеки един от компонентите в настоящия регламент; и
 в)подпомагане и провеждане на процедурите за:
 i)определяне и изменение на честотата на проверките за идентичност и физическите проверки, които се извършват на пратки животни и стоки от категориите, посочени в член 47, параграф 1, букви а), б) и в) от Регламент (ЕС) 2017/625;
 ii)прилагане на честотата на проверките за идентичност и физическите проверки, които се извършват на пратки животни или стоки от категориите, посочени в букви г), д) и е) от същия член;
 iii)посоченото в член 65, параграф 6 от същия регламент съгласувано извършване от компетентните органи на засиления официален контрол в случай на съмнения за несъответствие.
 2.Посочените в параграф 1 връзки включват връзки между:
 а)iRASFF и TRACES, даващи възможност за обмен на данни относно уведомленията за отхвърляне на границата и единните здравни документи за въвеждане;
 б)EUROPHYT и TRACES, даващи възможност за обмен на данни относно уведомленията за огнища и за засичания EUROPHYT;
 в)iRASFF, EUROPHYT и TRACES, даващи възможност за обмен на данни относно данните за предишни периоди, отнасящи се до спазване от страна на операторите на правилата, посочени в член 1, параграф 2 от Регламент (ЕС) 2017/625.
 Член 7
 Електронен обмен на данни между компонентите и други електронни системи
 1.Обменът на данни между ІМSOC и други електронни системи, включително националните системи на държавите членки:
 а)се основава на международни стандарти, приложими за компонента, и използва формати XML, CMS или PDF;
 б)използва специфичните речници на данните и оперативните правила, предвидени за съответния компонент.
 2.Комисията предоставя на държавите членки:
 а)честотата на проверките за идентичност и физическите проверки по член 6, параграф 1, буква в), подточка i);
 б)честотата и резултатите от съгласуваното извършване от компетентните органи на засиления официален контрол по член 6, параграф 1, буква в), подточка iii);
 в)речниците на данни и оперативните правила, посочени в параграф 1, буква б).
 3.В сътрудничество с държавите членки Комисията изготвя споразумение за ниво на обслужване във връзка с поддръжката на електронния обмен на данни между съответния компонент и други електронни системи, включително националните системи на държавите членки.
 Член 8
 Задължения и права на Комисията
 1.Комисията осигурява функционирането, поддръжката, подпомагането и всяко необходимо актуализиране или разработване на софтуера и информационно-технологичната (ИТ) инфраструктура на компонентите.
 2.Комисията има достъп до всички данни, информация и документи във всеки един от компонентите, за да може да следи обмена на данни, информация и документи, въведени или изготвени в него, с оглед да установи дейности, които не са или има съмнения, че не са в съответствие с правилата, посочени в член 1, параграф 2 от Регламент (ЕС) 2017/625, и
 а)се разпростират или биха могли да се разпрострат в повече от една държава членка; или
 б)се извършват или има съмнения, че се извършват в повече от една държава членка.
 Член 9
 Условия за предоставяне на частичен достъп до ІМSOC на трети държави и международни организации


text:
1.След получаване на надлежно обоснована заявка Комисията, в сътрудничество с държавите членки, може да предостави на компетентния орган на трета държава или на международна организация частичен достъп до функциите на един или повече компоненти, въведени или изготвени в него, при условие че заявителят докаже по отношение на въпросния(те) компонент(и), че отговаря на следните изисквания:
 а)разполага с правния и оперативния капацитет да предостави без неоправдано забавяне помощта, необходима за доброто функциониране на компонента, до който се иска частичен достъп;
 б)има определено звено за контакт за тази цел.
 2.Частичният достъп, посочен в параграф 1, не включва достъп до лични данни, обработени в компонента/компонентите, до който/които е предоставен частичен достъп.
 3.Чрез дерогация от параграф 2 частичният достъп може да включва достъп до лични данни, когато условията за законно предаване на лични данни, установени в регламенти (ЕС) 2016/679 и (ЕС) 2018/1725, са изпълнени от третата държава или международната организация, която е подалата заявката.
 Член 10
 Обработване на лични данни
 1.Лични данни се обработват във всеки компонент с цел извършване на официален контрол и други официални дейности. По-конкретно личните данни трябва да спадат към някоя от следните категории:
 а)звена за контакт, оператори, вносители, износители, превозвачи и лабораторни техници — когато личните данни се изискват съгласно правото на Съюза;
 б)ползватели на всеки от компонентите.
 2.При обработването на лични данни съгласно настоящия регламент държавите членки спазват Регламент (ЕС) 2016/679 и Директива (ЕС) 2016/680, а Комисията — Регламент (ЕС) 2018/1725.
 Член 11
 Администратори на лични данни и съвместно администриране
 1.Комисията и компетентните органи на държавите членки са съвместни администратори на операциите по обработване на данни във всеки компонент.
 2.Комисията отговаря за:
 а)определяне и прилагане на техническите средства, осигуряващи възможност на субектите на данни да упражняват своите права и гарантиращи, че тези права се упражняват в съответствие с Регламент (ЕС) 2018/1725;
 б)гарантиране на сигурността на обработване във всеки от компонентите съгласно член 33 от Регламент (ЕС) 2018/1725;
 в)определяне на категориите на своите служители и външните доставчици, на които може да бъде предоставен достъп до компонентите;
 г)уведомяване и съобщаване за евентуално нарушение на сигурността на лични данни на компонентите съответно на Европейския надзорен орган по защита на данните съгласно член 34 от Регламент (ЕС) 2018/1725 и на субекта на данни съгласно член 35 от същия регламент;
 д)осигуряване на подходящо обучение на своите служители и външните доставчици за изпълнение на техните задачи в съответствие с Регламент (ЕС) 2018/1725.
 3.Компетентните органи на държавите членки отговарят за:
 а)гарантиране, че правата на субектите на данни се упражняват в съответствие с Регламент (ЕС) 2016/679 и настоящия регламент;
 б)гарантиране на сигурността и поверителността на личните данни съгласно глава ІV, раздел 2 от Регламент (ЕС) 2016/679;
 в)определяне на служителите, на които да се даде достъп до всеки от компонентите;
 г)осигуряване на адекватно обучение на служителите, имащи достъп до всеки от компонентите, за изпълнение на техните задачи в съответствие с Регламент (ЕС) 2016/679 и, когато е целесъобразно, с Директива (ЕС) 2016/680.
 4.Компетентните органи на държавите членки могат да определят различни съвместни администратори на територията на една и съща държава членка за целите на изпълнението на едно или повече


text:
от задълженията, посочени в параграф 3.
 Глава 3
 Компоненти, мрежи и звена за контакт
 Раздел 1
 iRASFF
 Член 12
 Органи за връзка, отговарящи за обмена на определени видове информация
 Държавите членки посочват кои от органите за връзка, определени в съответствие с член 103, параграф 1 от Регламент (ЕС) 2017/625, отговарят за обмена на информация относно уведомленията за измами с храни.
 Член 13
 Единно звено за контакт
 1.Единното звено за контакт във всяка държава членка отговаря за:
 а)изготвяне на ефективни договорености за безпроблемен обмен на имаща отношение информация със съответните компетентни органи в рамките на неговата компетентност, даващ възможност за незабавно предаване на уведомления, искания или отговори на компетентните органи за подходящи действия и за поддържане в ред на уведомленията, исканията или отговорите;
 б)определяне на функциите и отговорностите му и тези на съответните компетентни органи в рамките на неговата компетентност във връзка с изготвянето и предаването на уведомления, искания и отговори, както и оценяване и разпространение на уведомления, искания и отговори от други членове на мрежата за предупреждение и сътрудничество.
 2.Държавите членки могат да включат своето звено за контакт на мрежата за борба с измамите с храни в своето единно звено за контакт.
 3.Комуникацията в мрежата RASFF се осъществява чрез единното звено за контакт.
 Член 14
 Задължения на членовете на мрежата за предупреждение и сътрудничество
 1.Членовете на мрежата за предупреждение и сътрудничество осигуряват гладкото функциониране на мрежите си в рамките на своята компетентност.
 2.Всяко звено за контакт на мрежата за предупреждение и сътрудничество съобщава на звеното за контакт на Комисията подробна информация за лицата, отговарящи за неговото функциониране, и данни за връзка с тях. За тази цел то използва образеца за информация относно звената за контакт, предоставен от Комисията.
 3.Звената за контакт на мрежата RASFF осигуряват присъствието на дежурен служител за спешни случаи 24 часа в денонощието, 7 дни в седмицата.
 Член 15
 Обмен на информация в iRASFF
 1.Обменът на информация между звената за контакт на мрежата за предупреждение и сътрудничество за целите на член 50 от Регламент (ЕО) No 178/2002 и дял IV от Регламент (ЕС) 2017/625 се извършва единствено в iRASFF под формата на уведомления, искания и отговори.
 2.Звената за контакт на мрежата за предупреждение и сътрудничество попълват съответните полета на уведомленията, за да е възможна ясна идентификация на съответния(ите) продукт(и) и риск(ове), случаи на несъответствие и съмнения за измами, предоставят при възможност информация с цел проследяване и определят звената за контакт, отговарящи за евентуални последващи действия по дадено уведомление или отговор на искане.
 3.Уведомленията могат да се изпращат под формата на първоначални уведомления или уведомления за проследяване.
 4.В исканията и отговорите се посочва(т) звеното(ата) за контакт на мрежата за предупреждение и сътрудничество, до което/които е адресирано искането или е адресиран отговорът.
 Член 16
 Уведомления за несъответствие
 1.Звената за контакт на мрежата за предупреждение и сътрудничество обменят без неоправдано забавяне уведомления за несъответствие, включващи най-малкото следното:
 а)наименованието на компетентния орган, отговарящ за уведомлението, ако е различен от звеното за контакт;
 б)описание на евентуалното несъответствие;
 в)посочване, когато е възможно, на операторите, свързани с евентуалното несъответствие;
 г)подробности за съответните животни или


text:
стоки;
 д)всяка информация относно съмнения за рискове;
 е)указание за това дали уведомлението е свързано с евентуален случай на несъответствие в резултат на измамни практики.
 2.Звеното за контакт на Комисията проверява без неоправдано забавяне всяко уведомление за несъответствие, след като то е било получено.
 Член 17
 Уведомления за предупреждение
 1.Звената за контакт на мрежата RASFF изпращат уведомленията за предупреждение до звеното за контакт на Комисията без неоправдано забавяне и във всички случаи в срок от 48 часа от момента, в който им е докладвано за риска.
 2.Уведомленията за предупреждение включват цялата налична информация, изисквана по силата на член 16, параграф 1, и всяка информация относно риска и продукта, от който той произлиза. Фактът, че не е събрана цялата имаща отношение информация, не трябва обаче да е причина за неоправдано забавяне при предаването на уведомленията за предупреждение.
 3.Звеното за контакт на Комисията проверява уведомленията за предупреждение и ги предава на звената за контакт на мрежата за предупреждение и сътрудничество в срок от 24 часа от получаването им.
 4.Извън работното време на Комисията звената за контакт на мрежата RASFF съобщават за предаването на уведомление за предупреждение или за проследяване по уведомление за предупреждение чрез обаждане до номера за спешни повиквания на звеното за контакт на Комисията и посочват за кои държави на членове на мрежата RASFF става въпрос. Звеното за контакт на Комисията уведомява съответните звена за контакт на мрежата RASFF чрез обаждане до техните номера за спешни повиквания.
 Член 18
 Уведомления за информация
 1.Звената за контакт на мрежата RASFF изпращат уведомленията за информация до звеното на Комисията без неоправдано забавяне.
 2.Уведомленията за информация включват цялата налична информация, изисквана по силата на член 16, параграф 1, и всяка информация относно риска и продукта, от който той произлиза.
 3.Звеното за контакт на Комисията проверява уведомленията за информация и ги предава без неоправдано забавяне на звената за контакт на мрежата след получаването им.
 Член 19
 Уведомления за новини
 1.Звената за контакт на мрежата за предупреждение и сътрудничество могат да изпращат уведомления за новини до звеното за контакт на Комисията.
 2.Уведомленията за новини включват цялата налична информация, изисквана по силата на член 16, параграф 1.
 3.Звеното за контакт на Комисията проверява уведомленията за новини и ги предава без неоправдано забавяне на звената за контакт на мрежата след получаването им.
 Член 20
 Уведомления за отхвърляне на границата
 1.Звената за контакт на мрежата RASFF предават уведомленията за отхвърляне на границата на звената за контакт на мрежата за предупреждение и сътрудничество без неоправдано забавяне.
 2.Уведомленията за отхвърляне на границата включват цялата информация, изисквана по силата на член 16, параграф 1, и всяка информация относно риска и продукта, от който той произлиза.
 3.Информацията, посочена в параграф 2, буква а), се предава чрез ТRACES на всички гранични контролни пунктове.
 4.Звеното за контакт на Комисията проверява всяко уведомление за отхвърляне на границата, след като то е било предадено.
 Член 21
 Уведомления за измами с храни
 1.Звената за контакт на мрежата за борба с измамите с храни обменят уведомления за измами с храни, включително най-малко следното:
 а)цялата информация, изисквана съгласно член 16, параграф


text:
1;
 б)описание на съмненията за измамна практика;
 в)идентифициране, когато това е възможно, на участващите оператори;
 г)информация относно това дали има текущи полицейски или съдебни разследвания по съмненията за измамна практика;
 д)информация за евентуални указания от полицейския или съдебния орган, веднага щом има такава и подлежи на разкриване.
 2.Звената за контакт на мрежата за борба с измамите с храни съобщават всяка информация относно рискове за здравето на своето звено за контакт на мрежата RASFF без неоправдано забавяне.
 3.Звеното за контакт на Комисията проверява всяко уведомление за измама с храни, след като то е било получено, без неоправдано забавяне.
 Член 22
 Уведомления за проследяване
 1.Когато член на мрежата за предупреждение и сътрудничество има допълнителна информация във връзка с първоначално уведомление, съответното(ите) звено(а) за контакт незабавно предава(т) уведомление за проследяване на тази мрежа.
 2.Когато звено за контакт, посочено в параграф 1, е поискало информация за проследяване във връзка с първоначално уведомление, тя се предоставя на мрежата за предупреждение и сътрудничество в рамките на възможното и без неоправдано забавяне.
 3.Когато член на мрежата RASFF предприеме действие след получаване на първоначално уведомление в съответствие с член 50, параграф 5 от Регламент (ЕО) No 178/2002, неговото звено за контакт предава незабавно подробно уведомление за проследяване на мрежата за предупреждение и сътрудничество.
 4.Когато действието, посочено в параграф 3, се състои в задържане на даден продукт и връщането му на изпращач в държавата на друг член на мрежата RASFF:
 а)предприелият действието член на мрежата предоставя имаща отношение информация за върнатия продукт в уведомление за проследяване, освен ако тази информация не е вече включена изцяло в първоначалното уведомление;
 б)другият член на мрежата предоставя информация в уведомление за проследяване относно действието, предприето с върнатия продукт.
 5.Чрез дерогация от параграф 1, когато дадено уведомление за проследяване промени класификацията на първоначално уведомление в уведомление за предупреждение или информация, членът на мрежата за предупреждение и сътрудничество го предоставя на звеното за контакт на Комисията за проверка и предаване на звената за контакт на мрежата за предупреждение и сътрудничество в сроковете, определени в член 17 или член 18.
 Член 23
 Достъп до уведомления чрез iRASFF
 1.Всички членове на мрежата за предупреждение и сътрудничество имат достъп до уведомленията за предупреждение, информация, новини или отхвърляне на границата.
 2.Без да се засяга правото на достъп на Комисията съгласно член 8, параграф 2, само уведомяващите, уведомените и получилите искане членове на мрежата за предупреждение и сътрудничество имат достъп до уведомленията за несъответствие. Другите членове на мрежата имат обаче достъп до информацията по член 16, параграф 1, букви а), б) и д).
 3.Без да се засяга правото на достъп на Комисията съгласно член 8, параграф 2, само уведомяващите, уведомените и получилите искане звена за контакт на мрежата за борба с измамите с храни имат достъп до уведомленията за измами с храни.
 Член 24
 Проверка и публикуване на уведомления
 1.Проверката на уведомленията от звеното за контакт на Комисията обхваща:
 а)пълнотата и четливостта на уведомлението;
 б)правилността на правното основание в подкрепа на уведомлението; неправилното правно основание не трябва обаче да попречи на предаването на уведомление, ако е бил установен риск;
 в)дали


text:
уведомлението попада в обхвата на мрежата RASFF;
 г)дали важната информация в уведомлението е предоставена на език, който звеното за контакт на мрежата за предупреждение и сътрудничество може лесно да разбере;
 д)съответствие с настоящия регламент;
 е)възможни повтарящи се уведомления за един и същ оператор и/или една и съща държава на произход.
 2.Чрез дерогация от параграф 1 проверката на уведомления за несъответствие, измами с храни и отхвърляне на границата обхваща букви б), в) и д) от същия параграф.
 3.След като звеното за контакт на Комисията провери дадено уведомление е в съответствие с параграф 1 или параграф 2, то може да публикува кратко изложение на уведомленията за предупреждение, информация, отхвърляне на границата и несъответствие, заедно с информация за класификацията и статута на уведомлението, установения продукт, установения(ите) риск(ове), държавата на произход, държавите, в които продуктът е бил разпространен, уведомяващия член на мрежата, основанието за уведомлението и предприетите мерки.
 4.Комисията публикува годишен доклад относно уведомленията, предадени в iRASFF.
 Член 25
 Оттегляне и изменяне на уведомления
 1.Когато има съмнения, че действията, които да се предприемат, се основават на необоснована информация или уведомлението е било предадено погрешка, което и да е звено за контакт на мрежата за предупреждение и сътрудничество може да поиска:
 а)съответното уведомяващо звено за контакт да оттегли уведомлението за несъответствие, измама с храни или проследяване;
 б)звеното за контакт на Комисията да оттегли, със съгласието на уведомяващото звено за контакт, съответното уведомление за предупреждение, информация, отхвърляне на границата или новини.
 2.Което и да е звено за контакт на мрежата за предупреждение и сътрудничество може да поиска изменяне на дадено уведомление със съгласието на уведомяващото звено за контакт.
 3.Уведомлението за проследяване не се счита за изменяне на уведомление и поради това може да бъде предадено, без да е необходимо съгласието на някой друг член на мрежата, освен ако това уведомление за проследяване не променя класификацията на уведомлението.
 Член 26
 Закриване на уведомление и срок на съхраняване на личните данни
 1.Уведомлението се закрива автоматично в iRASFF, ако:
 а)няма висящи искания за проследяване; или
 б)всички искания са получили отговор; или
 в)отговор на последното искане не е получен в срок от 6 месеца след предаването му.
 2.Личните данни от закрити уведомления се съхраняват не повече от 10 години.
 Член 27
 Обмен на информация с трети държави
 1.Когато уведомление за предупреждение, информация или отхвърляне на границата се отнася до продукт, произхождащ от или разпространен на територията на трета държава, която няма достъп до iRASFF или ТRACES, Комисията информира тази трета държава без неоправдано забавяне.
 2.Когато уведомление за несъответствие или измами с храни се отнася до продукт, произхождащ от или разпространен на територията на трета държава, която няма достъп до iRASFF или ТRACES, Комисията може да информира тази трета държава.
 Член 28
 Мерки за iRASFF при извънредни ситуации
 1.Когато няма достъп до iRASFF:
 а)Звената за контакт на мрежата RASFF съобщават за предаването на електронно съобщение относно уведомление за предупреждение или проследяване по уведомление за предупреждение чрез обаждане до номера за спешни повиквания на звеното за контакт на Комисията. Звеното за контакт на Комисията уведомява съответните звена за контакт на мрежата RASFF,


text:
от които се изисква проследяване, чрез обаждане до техните номера за спешни повиквания;
 б)звената за контакт на мрежата АПС обменят информация чрез електронни съобщения;
 в)звената за контакт на мрежата за борба с измамите с храни обменят информация относно уведомления за измами с храни чрез електронни съобщения;
 г)обменът на информация по букви б) и в) не задейства механизма за искане и отговор.
 2.След като iRASFF стане отново достъпна, звената за контакт на мрежата за предупреждение и сътрудничество въвеждат в системата информацията, обменена извън нея.
 Раздел 2
 ADIS
 Член 29
 Мрежа АDIS
 1.Всеки член на мрежата АDIS може да определи повече от едно звено за контакт за подаване в АDIS на:
 а)уведомления за огнища в съответствие с член 19 от Регламент (ЕС) 2016/429;
 б)доклади, както е предвидено в член 20 от Регламент (ЕС) 2016/429.
 2.Всяко звено за контакт на мрежата АDIS поддържа и актуализира в АDIS списъка на районите за уведомяване и докладване, съставен от неговата държава членка за целите на уведомяването и докладването, предвидени в членове 19 и 20 от Регламент (ЕС) 2016/429.
 Раздел 3
 EUROPHYT
 Член 30
 Мрежа ЕUROPHYT
 Всеки член на мрежата ЕUROPHYT определя:
 а)звено за контакт, отговарящо за подаване на уведомления за огнища EUROPHYT до мрежата за огнища ЕUROPHYT;
 б)звено за контакт, отговарящо за:
 i)надзор на подаването на уведомления за засичания EUROPHYT до мрежата за засичания ЕUROPHYT в съответствие с член 33 за пратки растения, растителни продукти или други обекти, въвеждани в Съюза;
 ii)подаване на уведомления за засичания EUROPHYT до съответните трети държави и международни организации за пратки растения, растителни продукти или други обекти, въвеждани в Съюза;
 iii)подаване на уведомления за засичания EUROPHYT до мрежата за засичания ЕUROPHYT за пратки растения, растителни продукти или други обекти, търгувани на територията на Съюза.
 Член 31
 Достъп до уведомления за огнища и засичания EUROPHYT
 Без да се засяга правото на достъп на Комисията съгласно член 8, параграф 2, само съответната мрежа ЕUROPHYT има достъп до уведомления за огнища или засичания EUROPHYT.
 Член 32
 Подаване на уведомления за огнища EUROPHYT до мрежата за огнища ЕUROPHYT
 1.Звената за контакт на мрежата EUROPHYT подават в ЕUROPHYT уведомление за огнище, съдържащо най-малко информацията, посочена в точки 1.1, 1.3, 2.1, 2.2, 3.1, 4.1, 5.1, 5.2, 6.4 и 8 от приложение І към настоящия регламент, не по-късно от осем работни дни след датата на официалното потвърждение от отговарящия официален орган за наличието на вредител, както е посочено в член 11, първа алинея, букви а) и б), член 29, параграф 1, член 30 от параграф 1, и член 33, параграф 1 от Регламент (ЕС) 2016/2031.
 2.Когато наличието на вредител е официално потвърдено съгласно параграф 1, уведомлението съдържа и информацията, посочена в точка 5.6 от приложение I.
 3.Звената за контакт на мрежата подават в ЕUROPHYT уведомление, съдържащо информацията, посочена в точки 1.2, 3.2, 4.2, 4.3, 4.4, 5.3—5.6, 6.1, 6.2, 6.3, 6.5, 6.6, 6.7, 7.1—7.6, 9 и 10 от приложение І, не по-късно от тридесет дни след съответната дата, указана в параграф 1.
 4.Звената за контакт на мрежата ЕUROPHYT актуализират уведомленията по параграфи 1 и 3, след като са проверили